ÚRAD VLÁDY SLOVENSKEJ REPUBLIKY
                sekcia vládnej legislatívy

							         Na rokovanie vlády SR
                                                                                Dňa 14. decembra 2005
                                                                                K materiálu 21466/2005
							         K bodu č. 10

S T A N O V I S K O
 
k návrhu zákona, ktorým sa mení a dopĺňa zákon č.483/2001Z.z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov – k novému zneniu

I.

   	Návrh zákona, ktorým sa mení a dopĺňa zákon č.483/2001Z.z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov predkladá na rokovanie vlády Slovenskej republiky podpredseda vlády a minister financií Slovenskej republiky Ivan Mikloš a guvernér Národnej banky Slovenska Ivan Šramko podľa Plánu legislatívnych úloh vlády SR na rok 2005.

II.
	Predložený návrh novely zákona o bankách reaguje na novú legislatívu, ktorá vecne súvisí so zákonom o bankách, ako aj vychádza z poznatkov a potrieb aplikačnej praxe, ktoré vyvolali potrebu navrhovaného doplnenia a zmeny ustanovení zákona o bankách.
Predloženým návrhom novely zákona o bankách sa dopĺňajú niektoré ustanovenia, ktoré pri dosahovaní účelu zákona o bankách chýbali a tiež sa upravujú niektoré ustanovenia zákona o bankách v záujme odstránenia niektorých výkladových a aplikačných komplikácií.
	Súčasťou predloženého návrhu novely zákona o bankách sú (ako článkyII,III a IV) taktiež čiastkové sprievodné úpravy zákona o platobnom styku,  Devízového zákona a zákona o dohľade nad finančným trhom.

Návrh zákona bol predmetom riadneho pripomienkového konania a na rokovanie Legislatívnej rady vlády SR sa predkladá bez rozporov.

Návrh zákona nebude mať negatívny finančný, ekonomický, environmentálny vplyv ani vplyv na zamestnanosť. 

III.

Legislatívna rada vlády SR prerokovala predmetný návrh na svojom zasadnutí dňa 6. decembra 2005 a odporučila návrh zákona predložiť na rokovanie vlády SR v novom znení, v ktorom budú zapracované jej pripomienky a odporúčania.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon č.483/2001Z.z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov sú  všetky pripomienky Legislatívnej rady vlády Slovenskej republiky ( 10 pripomienok) zapracované.                                                                                 

Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona, ktorým sa mení a dopĺňa zákon č.483/2001Z.z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov schváliť, a to s jednou pripomienkou:

- dátum účinnosti navrhovaného zákona je potrebné určiť na 1. apríla 2006.

Bratislava 12. decembra 2005
Vypracoval: Martin Hatala

              Štefan  G r m a n
           		     generálny riaditeľ
	                                                            sekcie vládnej legislatívy